
PËR MOSDHËNIE LICENCE PËR RADION VENDORE PRIVATE “RADIO FREE MEDIA” SUBJEKTIT: “FREE MEDIA” SHPK

Në mbështetje të ligjit nr. 8410, datë 30.9.1998 “Për radion dhe televizionin publik dhe privat në Republikën e Shqipërisë”, të ndryshuar, rregullores “Mbi kriteret për dhënien e licencave për transmetime televizive dhe radio FM analoge tokësore në nivel vendor”, miratuar me vendimin nr. 355, pika 2, datë 29.8.2005, rregullores “Për licencimin e operatorëve privatë për transmetim radioteleviziv analogjik tokësor në nivel vendor”, miratuar me vendimin nr. 355, pika 1, datë 29.8.2005, rregullores “Mbi procedurat e licencimit dhe rilicencimit të operatorëve privatë radio e televizivë”, miratuar me vendimin nr. 1, datë 29.1.2010 të KKRT-së, si dhe frekuencave të lira të shpallura në mënyrë publike në mbështetje të vendimit nr. 40, datë 1.2.2013 “Për organizimin e konkurrimit të kandidaturave për operatorë privatë vendorë radiofonikë”, pasi mori në shqyrtim kërkesën e subjektit dhe mbështetur në propozimin e Komisionit të Shqyrtimit të Dokumentacionit, Këshilli Kombëtar i Radios dhe Televizionit

VENDOSI:

1. Të mos licencojë për transmetim radiofonik privat analogjik tokësor subjektin “Free Media” sh.p.k., pasi në dokumentacionin e paraqitur mungonte: garancia bankare; të dhënat mbi programet; emërtimi i subjektit dhe vendndodhja; të dhënat mbi numrin e punonjësve që parashikohet të punojnë dhe kualifikimin e tyre.
2. Subjekti mund të ankohet në Gjykatën e Rrethit Gjyqësor Tiranë, në përputhje me Kodin e Procedurës Civile, kreu “Gjykimi i mosmarrëveshjeve administrative”.
Ky vendim hyn në fuqi pas botimit në Fletoren Zyrtare.

KRYETARE
Endirë Bushati
